**МОСВ и ПУДООС**

обявяват конкурс в рамките на

**НАЦИОНАЛНА КАМПАНИЯ „ЧИСТА ОКОЛНА СРЕДА – 2023г.“**

**на тема:**

**„ОБИЧАМ ПРИРОДАТА – И АЗ УЧАСТВАМ “**

* **Кой може да кандидатства в конкурса:**

Участници в конкурса могат да бъдат **държавни и общински** **училища, детски градини и Центрове за подкрепа на личностното развитие/Обединени детски комплекси.**

* **За каква сума може да се кандидатства:**

За реализиране на всеки от класираните проекти ще бъдат предоставени средства в размер **до 7 500 лева (с вкл. ДДС) за** **училища, детски градини и Центрове за подкрепа на личностното развитие/Обединени детски** **комплекси.**

* **Каква е целта на тазгодишната кампания:**

Целта на кампанията „Чиста околна среда – 2023 г.“ е повишаване и затвърждаване на екологична култура и самосъзнание сред подрастващите. Посредством възможността учебните заведения, да се превърнат в отговорен за околната среда единен организъм, даващ им добър пример и възможност за осъзнатост и отговорност към обкръжаващата ни среда. Кампанията дава възможност за финансиране на дейности от материален характер пряко включени и необходими за учебния и възпитателен процес във всяко от заведенията или организациите, заявители на проектите. С приоритет ще бъдат проектите с дългогодишна насоченост и с възможност за натрупване, поддържане и обогатяване на новоизградения/подобрения обект, предмет на проекта.

* **Крайна дата за реализация на дейностите по Кампанията** – **31.10.2023г**.
* **Какви са основните изисквания към съдържанието на проекта, необходимите за представяне документи и допустими разходи**

**I. Челна страница със следните данни:**

 1. Вносител на проекта

 2. Точен адрес и телефони за контакт на вносителя

 3. Искана сума за реализирането на проекта /до 7 500 лв. с вкл. ДДС/

**II. Обяснителна записка** – кратко изложение на съдържанието на проекта, неговите цели и задачи. Желателно е проектът да е свързан пряко с учебния и/или възпитателен процес в съответното учебно заведение и предвиденият учебен материал, особено в раздел природа, човек и природа, опазване на околната среда, природни ресурси, биоразнообразие и други.

Проектите, трябва да показват приобщаване на децата към проекта, вменяване на дългосрочни задължения и постигане на определени резултати от участващите в проекта (като от децата и учениците, така и от съответните ръководители на проектите в учебните заведения), проследимост на идеята в нейното дългосрочно развитие и възможност за продължаване на проекта чрез включване на допълнителни участници в следващите етапи, както и наличие на **тясна връзка между посочените дейности в проекта и кампанията „Чиста околна среда – 2023г.“** на Министерството на околната среда и водите, в съответствие с цялостната стратегия за развитие на екологично възпитание и отговорности у младите хора в насока опазване на природните ресурси на страната ни.

**IІІ.** Брой на обхванатите от проекта деца от детските градини и ученици от съответните учебни и детски заведения и центрове.

**ІV. Удостоверение за бюджетна банкова сметка.**

**V. План–сметка на необходимите разходи за реализацията на проекта до 7 500лв.,** систематизирана в таблица с **колони – описание на дейностите, ед. мярка, количество, ед. цена и стойност, вярно изчислени! Стойностите се попълват с включен ДДС.**

***ВАЖНО\* : Допустими разходи по проектите са разходи за:***

- **Озеленителни мероприятия в дворното пространство на учебното заведение с подходящи местни видове** – затревяване на зелени площи с тревни смески и тревен чим, засаждане на декоративни вечнозелени и листопадни дървета и храсти, засаждане на цветя – едно- и многогодишни, засаждане на живи стени и плетове, създаване на декоративни дървесно-храстови групи и формации, алпинеуми.

- **Мини екосистеми** – изграждане на природен кът, позволяващ създаването на биосистема между функциониращи живи организми и компонентите на неживата природа, даващ възможност за наблюдение и проследяемост на процесите от страна на децата и учениците.

- Къщички и хранилки за птици, хотели за несекоми и т.н.;

- Пчелини – до 1 бр. кошер;

- Поставяне на стойки за велосипеди;

- Канцеларски материали за изложби, конкурси и др., свързани с предмета на Кампанията;

- Интерактивни дъски за обучение;

- Мобилни лаборатории и пособия– за всеки от компонентите на околната среда (вода, въздух, почва и т.н.); метеорологични станции и др.;

- Поставяне на компостери/компостерни комплекти за биоразградими отпадъци (зелена маса от дворното пространство, хранителни отпадъци);

- Класни стаи на открито – беседки, пейки, маси, кошчета и т.н.;

- Фитнес уреди и спортни съоръжения на открито, футболни игрища;

- Оборудване на кабинети по екология, биология и химия – лабораторни принадлежности, образователни карти, макети и табла, витринни шкафове и други образователни материали;

- Съоръжения за игра на открито – Комбинирани детски съоръжения, люлки, пързалки, клатушки, ремонт на пясъчници и др.;

- Създаване на еко-кът/стаи за обучение на открито – беседка, пейки, маси, кошчета и др.;

- Билкови и зеленчукови градинки (в т.ч. опитни полета);

- Сензорни пътечки;

- Помощни обучителни материали – енциклопедии, игри, образователни книжки и други образователни материали, свързани с предмета на Кампанията.

***\*Забележка:*** *Изброените по-горе допустими разходи са примерни и не представляват изчерпателен списък на възможните дейности, допустими за изпълнение по проектите.*

**Препоръчително е използване на рециклирани материали за всички дейности в проекта (изработка на мини мебели, пейки, маси, библиотеки, декори, костюми и т.н.);**

***Не се финансират:***

* *информационни брошури, дипляни;*
* *мултимедия;*
* *закупуване на чинове и столове;*
* *печалба;*
* *семинари, озвучаване;*
* *командировки;*
* *възнаграждения, хонорари, лекторски и др. административни разходи.*

**VІ. План/ситуация за озеленяване и възстановяване на зона за отдих, включително залесяване и засаждане на почистените площи, създаване и възстановяване на зони за отдих (пейки, беседки и т.н.), изграждане или ремонтиране на детски площадки, спортни съоръжения и др.** (където е приложимо)

Планът/ситуацията може да бъде изготвена от ученици, учители и/или родители.

**VІІ. Декларация от Директора на учебното/детско заведение и/или център,** че към датата на обявяване на конкурса, за предлагания проект или за част от него не са били отпускани средства от Предприятието за управление на дейностите по опазване на околната среда през последните две години.

**VІІІ. Декларация по образец за потвърждаване актуалността на данните и автентичността на подписите в представения проект по електронен път.**

Образците на декларациите са качени на страницата на ПУДООС.

* **Начин за кандидатстване:**

Конкурсните проекти се изпращат **само по** **e-mail:** proekti2023@pudoos.bg с краен срок за изпращане – **10.02.2023г**. **Проектът заедно с приложенията задължително следва да бъдат сканирани и изпратени като един файл.**

**За приемане и въвеждане в деловодната система на ПУДООС ще бъдат допуснати само онези Заявления, с дата на изпращане до 10.02.2023г. включително.**

**Няма да се приемат за въвеждане в деловодната система Заявления за участие в Кампанията „Чиста околна среда – 2023г.“ донесени на ръка от Заявителите в деловодството на ПУДООС.**

**Таблица с входящите номера на всички постъпили проектни заявления ще бъде публикувана в срок до 03.03.2023г.** на интернет страницата на ПУДООС – [www.pudoos.bg](http://www.pudoos.bg), в раздела на кампанията „Чиста околна среда – 2023 г.“ с мото „Обичам природата и аз участвам“.

Резултатите от извършеното класиране на постъпилите Заявления ще бъдат обявени в срок **до 07.04.2023г.** на интернет страницата на ПУДООС – [www.pudoos.bg](http://www.pudoos.bg), в раздела на кампанията „Чиста околна среда – 2023г.“ с мото „Обичам природата и аз участвам“.

***ВАЖНО: В класирането няма да бъдат включвани проекти на Заявители (училища, детски градини и ЦПЛР/ОДК), които са получили финансиране в Националната кампания „Чиста околна среда“ през 2021г. и 2022г. Целта на налаганото ограничение е даване на възможност на по-голям брой нови, нефинансирани през последните 2 години, участници да се възползват от предоставянето на финансови средства за реализацията на проекти в Кампанията „Чиста околна среда – 2023г.“.***

**Проектните предложения се подават в свободна форма, като са съобразени с основните изисквания към съдържанието.**

Допълнителна информация относно Кампанията „Чиста околна среда – 2023г.“ може да получите от експертите на ПУДООС на тел: 02/940 6652, 02/940 6062, 02/940 6069.

**При класиране на предложените проекти ще се има предвид пълнотата на съдържанието на проекта, оригиналността на идеите и цялостното му оформление.**